
44 DR.30.11.2006 

 

Pada tahun ini insya-Allah kita akan ke Jakarta dan akan ke Paris bersama-
sama dengan Kementerian Pelancongan dan kejayaan adalah sesuatu yang amat kita 
dahagakan tetapi dengan rangkaian kerjasama yang telah dijalin saya yakin kita akan 
dapat mewujudkan prestasi yang lebih daripada tahun lalu.   

Yang Berhormat bagi Sri Gading, kami mengucapkan setinggi-tinggi terima 
kasih di atas pandangan yang menggalakkan dan juga galakan yang diberi kepada 
KeKKWa. Cadangan Yang Berhormat bersabit dengan zapin, ghazal dan keroncong 
iaitu dalam bentuk tarian, dalam bentuk muzik dan sebagainya akan kami laksanakan 
lebih hebat lagi pada tahun hadapan. Memadai setakat ini bagi kita menyatakan iaitu 
pelbagai pertandingan di festival-festival muzik dalam projek dan pementasan dalam 
aktiviti merakyatkan seni, aktiviti-aktiviti bantuan akan kita tingkatkan supaya semua 
amalan muzik dan tarian yang disebutkan itu mendapat perhatian dari khalayak.   

Yang Berhormat bagi Bukit Mertajam mencadangkan supaya cross-cultural 
dengan izin, kata beliau perlu digalakkan dalam program-program. Ini telah sempat 
saya jawab sebentar tadi dalam lingkungan menentukan supaya kegiatan-kegiatan 
kebudayaan diselitkan. Betapa pentingnya memahami antara satu budaya dengan 
budaya yang lain dan di samping itu memberi peluang kepada budaya-budaya 
sampingan atau budaya-budaya minoriti diketengahkan juga. Tahun hadapan kita akan 
melaksanakan program-program di Melaka di mana budaya Portugis atau kaum minoriti 
Portugis dan juga budaya yang kita dapati di pedalaman Sabah dan Sarawak akan 
muncul. Peruntukan-peruntukan tambahan juga sedang disusun supaya penyusulan 
tersebut berhasil. 

Datuk Haji Md. Alwi bin Che Ahmad [Ketereh]: Penjelasan. 

Tuan Pengerusi [Datuk Lim Si Cheng]: Tentang apa Yang Berhormat? 

Datuk Haji Md. Alwi bin Che Ahmad [Ketereh]: Tentang budaya. Boleh 
sedikit? 

Tuan Pengerusi [Datuk Lim Si Cheng]: Bolehkah kita benarkan menteri 
selesaikan?  Nanti ada masa kita mintalah. 

Datuk Seri Utama Dr. Rais Yatim: Tuan Pengerusi, Yang Berhormat bagi 
Sabak Bernam secara ringkas, kami ingin menyatakan bahawa bantuan kepada 
persatuan-persatuan sejarah sesungguhnya kami telah sajikan tetapi perlu juga 
ditegaskan sebahagian daripada persatuan-persatuan tersebut tidak menjalankan 
kegiatan-kegiatan penyelidikan tempatan dan kami telah menyuarakan ini kepada Exco 
atau majlis kerja yang ditubuhkan di perenggan Persekutuan supaya penyusulannya 
berkaitan dengan penyelidikan sejarah tempatan juga dilaksanakan. Walau 
bagaimanapun Program Menjelang Merdeka 50 Tahun, kami akan bekerjasama 
dengan Persatuan Sejarah dan akan mewujudkan pelbagai program khususnya di 
Melaka, di Johor, di Kuala Lumpur dan di beberapa negeri yang lain. 

Yang Berhormat bagi Maran mencadangkan supaya usaha-usaha agresif 
katanya diambil untuk menggalakkan pembacaan dan kerja-kerja menarik supaya lebih 
ramai pengunjung di perpustakaan dapat diwujudkan. Cadangan ini telah saya jawab 
sebentar tadi, cuma sebagai tambahan sejumlah RM85 juta untuk membangunkan 
rangkaian perpustakaan desa di seluruh negara sedang berjalan rancak. Sehingga kini 
200 perpustakaan telah dibina dan pada tahun 2006 ini juga pertambahannya sebanyak 
216 lagi sedang disusul. 

Tidak syak lagi bahawa program ini tidak akan berjaya yakni Kempen 
Membaca sekiranya Kementerian Pelajaran tidak bersama. Oleh itu, kami telah meraih 
sokongan yang amat erat daripada kementerian tersebut supaya program menjayakan 
bacaan di kalangan masyarakat dapat kita tingkatkan.  Semoga seruan ini juga sampai 
kepada Ahli-ahli Yang Berhormat kita. Yang Berhormat bagi Maran juga menyambung 
dengan menyebut bahawa persoalan berkaitan dengan arkib di negeri-negeri yang 
masih belum mempunyai cawangan.   

Suka saya menerangkan bahawa kerajaan telah pun membina cabang-cabang 
Arkib Negara di kebanyakan kawasan tetapi masih menunggukan beberapa masalah 
berkaitan tanah yang harus didapati kerjasamanya dari negeri-negeri. Walau 
bagaimanapun, dalam RMK-9 kerajaan telah meluluskan peruntukan untuk membina 
lima bangunan cawangan lagi di negeri-negeri.   



Pada tahun ini insya-Allah kita akan ke Jakarta dan akan ke Paris bersama- sama dengan Kementerian Pelancongan dan kejayaan adalah sesuatu yang amat kita dahagakan tetapi dengan rangkaian kerjasama yang telah dijalin saya yakin kita akan dapat mewujudkan prestasi yang lebih daripada tahun lalu. Yang Berhormat bagi Sri Gading, kami mengucapkan setinggi-tinggi terima kasih di atas pandangan yang menggalakkan dan juga galakan yang diberi kepada KeKKWa. Cadangan Yang Berhormat bersabit dengan zapin, ghazal dan keroncong iaitu dalam bentuk tarian, dalam bentuk muzik dan sebagainya akan kami laksanakan lebih hebat lagi pada tahun hadapan. Memadai setakat ini bagi kita menyatakan iaitu pelbagai pertandingan di festival-festival muzik dalam projek dan pementasan dalam aktiviti merakyatkan seni, aktiviti-aktiviti bantuan akan kita tingkatkan supaya semua amalan muzik dan tarian yang disebutkan itu mendapat perhatian dari khalayak. Yang Berhormat bagi Bukit Mertajam mencadangkan supaya cross-cultural dengan izin, kata beliau perlu digalakkan dalam program-program. Ini telah sempat saya jawab sebentar tadi dalam lingkungan menentukan supaya kegiatan-kegiatan kebudayaan diselitkan. Betapa pentingnya memahami antara satu budaya dengan budaya yang lain dan di samping itu memberi peluang kepada budaya-budaya sampingan atau budaya-budaya minoriti diketengahkan juga. Tahun hadapan kita akan melaksanakan program-program di Melaka di mana budaya Portugis atau kaum minoriti Portugis dan juga budaya yang kita dapati di pedalaman Sabah dan Sarawak akan muncul. Peruntukan-peruntukan tambahan juga sedang disusun supaya penyusulan tersebut berhasil. Datuk Haji Md. Alwi bin Che Ahmad [Ketereh]: Penjelasan. Tuan Pengerusi [Datuk Lim Si Cheng]: Tentang apa Yang Berhormat?. Datuk Haji Md. Alwi bin Che Ahmad [Ketereh]: Tentang budaya. Boleh sedikit?. Tuan Pengerusi [Datuk Lim Si Cheng]: Bolehkah kita benarkan menteri selesaikan? Nanti ada masa kita mintalah. Datuk Seri Utama Dr. Rais Yatim: Tuan Pengerusi, Yang Berhormat bagi Sabak Bernam secara ringkas, kami ingin menyatakan bahawa bantuan kepada persatuan-persatuan sejarah sesungguhnya kami telah sajikan tetapi perlu juga ditegaskan sebahagian daripada persatuan-persatuan tersebut tidak menjalankan kegiatan-kegiatan penyelidikan tempatan dan kami telah menyuarakan ini kepada Exco atau majlis kerja yang ditubuhkan di perenggan Persekutuan supaya penyusulannya berkaitan dengan penyelidikan sejarah tempatan juga dilaksanakan. Walau bagaimanapun Program Menjelang Merdeka 50 Tahun, kami akan bekerjasama dengan Persatuan Sejarah dan akan mewujudkan pelbagai program khususnya di Melaka, di Johor, di Kuala Lumpur dan di beberapa negeri yang lain. Yang Berhormat bagi Maran mencadangkan supaya usaha-usaha agresif katanya diambil untuk menggalakkan pembacaan dan kerja-kerja menarik supaya lebih ramai pengunjung di perpustakaan dapat diwujudkan. Cadangan ini telah saya jawab sebentar tadi, cuma sebagai tambahan sejumlah RM85 juta untuk membangunkan rangkaian perpustakaan desa di seluruh negara sedang berjalan rancak. Sehingga kini 200 perpustakaan telah dibina dan pada tahun 2006 ini juga pertambahannya sebanyak 216 lagi sedang disusul. Tidak syak lagi bahawa program ini tidak akan berjaya yakni Kempen Membaca sekiranya Kementerian Pelajaran tidak bersama. Oleh itu, kami telah meraih sokongan yang amat erat daripada kementerian tersebut supaya program menjayakan bacaan di kalangan masyarakat dapat kita tingkatkan. Semoga seruan ini juga sampai kepada Ahli-ahli Yang Berhormat kita. Yang Berhormat bagi Maran juga menyambung dengan menyebut bahawa persoalan berkaitan dengan arkib di negeri-negeri yang masih belum mempunyai cawangan. Suka saya menerangkan bahawa kerajaan telah pun membina cabang-cabang Arkib Negara di kebanyakan kawasan tetapi masih menunggukan beberapa masalah berkaitan tanah yang harus didapati kerjasamanya dari negeri-negeri. Walau bagaimanapun, dalam RMK-9 kerajaan telah meluluskan peruntukan untuk membina lima bangunan cawangan lagi di negeri-negeri.